Държавен вестник, бр. 14, 2023 г., стр. 60

СТР.  60	
Д Ъ Р Ж А В Е Н  В Е С Т Н И К 	
БРОЙ  14
23. участва в осъществяване на сътруд-
ничество с Европейската комисия, с ком-
петентните органи на други държави и с 
международни организации по въпроси, 
свързани с безопасността на движението 
по пътищата;
24. организира воденето, съхранението и 
достъпа до Регистъра на одиторите по пътна 
безопасност по чл. 36з1, ал. 1 от Закона за 
пътищата;
25. участва в комисията за разглеждане 
на заявления за вписване на одитори в Ре-
гистъра на одиторите по пътна безопасност 
по чл. 36з1, ал. 1 от Закона за пътищата;“
и) досегашната т. 22 става т. 26.
2. Алинеи 2 – 4 се отменят.
3. Алинея 5 се изменя така:
„(5) Дирекция „Административно-правно 
и финансово-стопанско обслужване“ под-
помага дейността на експерта за връзки с 
обществеността.“
4. Алинеи 6 и 7 се отменят.
§ 6. Членове 12 – 14 се изменят така:
„Чл. 12. Дирекция „Правно-техническа 
методология и контрол“ подпомага предсе-
дателя, като:
1. участва в разработването и дава ста-
новища по проекти на нормативни актове 
в областта на безопасността на движението 
по пътищата;
2. участва в наблюдението върху съот-
ветствието на националната правна рамка 
в сферата на безопасността на движението 
по пътищата с правото на Европейския съюз 
и анализира правилното им транспониране 
и прилагане; 
3. участва в организацията, координаци-
ята и подпомага изпълнението на проекти 
в областта на безопасността на движението 
по пътищата, финансирани със средства 
от държавния бюджет, от структурните и 
инвестиционните фондове на Европейския 
съюз и от други източници;
4. изготвя проекти на препоръки към 
отговорните институции относно прилагане 
на мерки за повишаване безопасността на 
движението по пътищата при изпълнението 
на нормативно определените им задълже-
ния, както и такива, произтичащи от стра-
тегически документи и планове към тях, 
стандарти, правила, наръчници, критерии, 
насоки и методически указания;
5. участва при осъществяване на сът­
рудничеството с Европейската комисия, с 
компетентните органи на други държави и 
с международни организации по въпроси, 
които са свързани с безопасността на дви-
жението по пътищата, както и при оценя-
ване изпълнението на задължения, които 
произтичат от членството на Република 
България в Европейския съюз, в областта на 
безопасността на движението по пътищата;
6. анализира действащата правна рамка за 
използването на интелигентни транспортни 
системи за управление и контрол на трафика 
и предлага мерки за внедряването им;
7. участва в работата на Съвета по интели-
гентните транспортни системи към министъра 
на транспорта и съобщенията; 
8. участва в работни групи към Съвета по 
транспорт, телекомуникации и енергетика и в 
работни групи и комитети към Европейската 
комисия;
9. планира, организира и извършва проверки 
относно състоянието и характеристиките на 
пътната инфраструктура по чл. 19б, ал. 1, т. 3 
от Закона за пътищата, по чл. 164в, ал. 1, т. 17 
и чл. 164г, ал. 1 от Закона за движението по 
пътищата и издава препоръки и предписания 
за отстраняване на констатирано неизпълнение 
в предвидените от закона случаи;
10. съставя актове за установяване на ад-
министративни нарушения за неизпълнение 
на задължения на одиторите по пътна безо-
пасност по Закона за пътищата, изготвя про-
екти на наказателни постановления, издавани 
от председателя на агенцията, и подпомага 
дейността на дирекция „Административно-
правно и финансово-стопанско обслужване“ 
по чл. 10, ал. 1, т. 3;
11. участва в планирането и организирането 
и изпълнява цялостни оценки на безопасност-
та на пътната мрежа по чл. 36б, ал. 1, т. 1 от 
Закона за пътищата; 
12. участва в подпомагането на изпълне-
нието и осъществяването на контрол на про-
цедурите по чл. 36б, ал. 1, т. 2 – 5 от Закона 
за пътищата;
13. изготвя доклади за извършени проверки 
на пътната инфраструктура по чл. 164г, ал. 2 
от Закона за движението по пътищата;
14. участва в комисията за разглеждане на 
заявления за вписване на одитори в Регистъра 
на одиторите по пътна безопасност; 
15. участва в разработването на насоки, 
критерии и методически указания с органите, 
компетентни по безопасността на движението 
по пътищата;
16. участва в изготвянето на препоръки 
относно прилагане на мерки за повишаване 
безопасността на движението по пътищата 
при изпълнението на нормативно определе-
ните задължения на отговорните институции, 
както и такива, произтичащи от стратегичес­
ки документи и планове към тях, стандарти, 
правила, наръчници, критерии, насоки и 
методически указания. 
Чл. 13. (1) Дирекция „Стратегии, анализ 
и оценка“:
1. участва в изграждането и развиването 
на информационни системи за събирането 
на данни за безопасността на движението по 
пътищата и пътнотранспортния травматизъм;
2. подпомага администрациите при из-
вършването на анализ на безопасността на 
движението по пътищата;